Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 619/14/8803	Košice II, 27.3.2015
EEČ : 2-64-87-2015

U Z N E S E N I E

Trestná vec:	obvinený XXXXX 
Trestný čin:	sprenevera podľa § 248 odsek 1 Trestného zákona číslo 140/1961 Zbierky zákonov v znení zákona číslo 485/2001 Zbierky zákonov

Rozhodol: 	prokurátor Okresnej prokuratúry Košice II
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

	V trestnej veci vedenej  proti obv. XXXXX pre trestný čin sprenevery podľa § 248 ods. 1 Trestného zákona č. 140/1961 Zb. účinného v čase spáchania skutku na tom skutkovom základe, že:

-  dňa 18.02.2000 v predajni XXXXX v Košiciach na u. XXXXX prostredníctvom uvedeného predajcu uzatvoril so spoločnosťou XXXXX ul. XXXXX XXXXX zmluvu o prenájme č. XXXXX, predmetom ktorej bol nájom posilňovacej stanice zn. Triumpf, za prenájom ktorej prenajímateľovi neuhrádzal  mesačné splátky a po výzve vec prenajímateľovi nevrátil, čím takto spôsobil škodu vo výške 14.990,-Sk, - 497,58 €,

lebo  tento skutok nie je trestným činom a nie je dôvod na postúpenie veci

Odôvodnenie:
Uznesením policajného orgánu  Okresného riaditeľstva PZ XXXXX, odboru kriminálnej polície XXXXX XXXXX zo dňa 13.11.2002 bolo podľa § 163 ods. 1 Trestného poriadku Zák. č. 141/1961 Zb. začaté trestné stíhania XXXXX pre trestný čin sprenevery podľa § 248 ods. 1 Trestného zákona č. 140/1961 Zb. účinného v čase spáchania skutku na tom skutkovom základe ,že :

-  dňa 18.02.2000 v predajni XXXXX v Košiciach na u. XXXXX prostredníctvom uvedeného predajcu uzatvoril so spoločnosťou XXXXX ul. XXXXX zmluvu o prenájme č. XXXXX, predmetom ktorej bol nájom posilňovacej stanice zn. Triumpf, za prenájom ktorej prenajímateľovi neuhrádzal  mesačné splátky a po výzve vec prenajímateľovi nevrátil, čím takto spôsobil škodu vo výške 14.990,-Sk, - 497,58 €,
Vo veci bola vypočutá XXXXX, správca konkurznej podstaty XXXXX ktorá vo svojej výpovedi uviedla, že dňa 18.02.2000 uzavrel XXXXX a.s. XXXXX s XXXXX, r.č. XXXXX, XXXXX, 040 12   XXXXX kúpnu zmluvu nákup na splátky č. XXXXX (inter č. 25 957). Predmetom kúpy bola posilňovacia stanica zn. TRIUMPH v obstarávacej cene 14.990,-Sk. Kto zmluvu uzavrel, to povedať neviem, ktorú si prevzal pán XXXXX osobne pri podpise zmluvy. V zmluve bola dojednaná splatnosť ceny predmetu kúpy nasledovne: výška nultej splátky 2.998,-Sk a 12 mesačných splátok každá vo výške 999,-Sk. Pán XXXXX zaplatil nultú splátku vo výške 2.998,-Sk pri podpise zmluvy a prevzatí zariadenia, následne zaplatil dve mesačné splátky spolu vo výške 1.998,-Sk, teda spolu zaplatil 4.996,-Sk. Okrem uvedených splátok dňa 31.12.2001 poskytla poisťovňa XXXXX poistné plnenie vo výške 7.300,-Sk.

Dňa 25.04.2001 bol obv. XXXXX  písomne vyzvaný spoločnosťou XXXXX o vrátenie predmetu kúpy, tá mu však doručená nebola. Dňa 26.04.2001 bola zo strany XXXXX vykonaná osobná návšteva u XXXXX  so záverom, že v mieste bydliska sa nezdržiava.

Dňa  13.03.2003 bol Okresným súdom XXXXX XXXXX pod sp. zn. XXXXX podľa § 69 ods. 1 Trestného poriadku  vydaný príkaz na zatknutie obv. XXXXX, ten do dnešného dňa  nebol zrealizovaný.

Konaním obv. XXXXX  nebola naplnená skutková podstata trestného činu sprenevery podľa § 248 ods. 1 Trestného zákona č. 140/1961 Zb. účinného  v čase spáchania skutku po stránke subjektívnej v tom, že výzva na vrátenie tovaru, ktorá bola predmetom zmluvy mu nebola doručená, nemal vedomosť o tom, že tovar má vrátiť.

Podľa § 215 ods. 1 písm. b/ Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.

S poukazom na všetky uvedené skutočnosti som rozhodol v zmysle výrokovej časti tohto uznesenia  a trestné stíhanie proti obvinenému XXXXX som podľa § 215 ods. 1 písm. b/ Trestného poriadku zastavil.

Týmto rozhodnutím nie sú dotknuté práva poškodenej strany na náhradu spôsobenej škody, ktoré si môže uplatniť v konaní o občiansko-právnych veciach na príslušnom súde.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Vladimír Rečo
prokurátor